ไฟแนนซ์ทูเดย์
...มหกรรมฉ้อโกงเงินมหาศาล 1,600 ล้านบาท ที่นับว่าสูงที่สุดในประวัติศาสตร์การศึกษาไทยที่เกิดขึ้นกับสถาบันเทคโนโลยีพระจอมเกล้าเจ้าคุณทหารลาดกระบัง หรือ สจล. ยังไม่จบง่ายๆ แบงก์ทยอยส่งหลักฐานให้เจ้าหน้าที่ตำรวจไปหลายลัง ใครเห็นเอกสารที่มีการส่งมาให้ชื่นชมยืนยันการดำเนินการของผู้ต้องหาแล้วต้องร้อง โอววว อ้า เอ่อ ทำกันขนาดนี้เลยเหรอ ตอนนี้เอกสารเหล่านี้อยู่ในมือเจ้าหน้าที่ตามที่เจ้าหน้าที่และนักศึกษา สจล.ร้องขอไปแล้ว แต่ที่แน่ๆ ตอนนี้ สจล.เริ่มถอนเงินฝากออกจากแบงก์ไทยพาณิชย์ เพราะไม่สบายใจ ส่วนสถาบันอื่นก่อนจะเลียนแบบก็ควรพิจารณาตามเหตุผล
3 ก.พ. 2558

...มหกรรมฉ้อโกงเงินมหาศาล 1,600 ล้านบาท ที่นับว่าสูงที่สุดในประวัติศาสตร์การศึกษาไทยที่เกิดขึ้นกับสถาบันเทคโนโลยีพระจอมเกล้าเจ้าคุณทหารลาดกระบัง หรือ สจล. ยังไม่จบง่ายๆ แบงก์ทยอยส่งหลักฐานให้เจ้าหน้าที่ตำรวจไปหลายลัง ใครเห็นเอกสารที่มีการส่งมาให้ชื่นชมยืนยันการดำเนินการของผู้ต้องหาแล้วต้องร้อง โอววว อ้า เอ่อ ทำกันขนาดนี้เลยเหรอ ตอนนี้เอกสารเหล่านี้อยู่ในมือเจ้าหน้าที่ตามที่เจ้าหน้าที่และนักศึกษา สจล.ร้องขอไปแล้ว แต่ที่แน่ๆ ตอนนี้ สจล.เริ่มถอนเงินฝากออกจากแบงก์ไทยพาณิชย์ เพราะไม่สบายใจ ส่วนสถาบันอื่นก่อนจะเลียนแบบก็ควรพิจารณาตามเหตุผล
...เศรษฐกิจดิจิทัลแค่เริ่มก็มีปัญหาซะแล้ว แต่ไม่ใช่ทางเทคนิค เป็นเรื่องของความมั่นคง การล้วงความลับไปเสียนี่ เรื่องกฎหมายก็ว่ากันไป แต่ที่น่าเป็นห่วงมากกว่าคือ การปรับเปลี่ยนโครงสร้างบริหารราชการแผ่นดินจะมีประเด็นทางเทคนิคที่ยากขึ้นทุกวัน ประเทศไทยลงทุนไปมากมายมหาศาลทาง ICT ในส่วน Hardware ทั้งของรัฐและเอกชน แต่การใช้งานยังไม่คุ้มค่าการลงทุน
ดร.ณรงค์ชัย อัครเศรณี รมว.พลังงาน ซึ่งอีกหมวกหนึ่งคือนักวิชาการ บอกว่า  เดี๋ยวนี้การรับนักศึกษาของมหาวิทยาลัยดังๆ เช่น Stanford เวลารับนักศึกษา เขาให้น้ำหนัก Skill ทางคอมพิวเตอร์มากกว่าคะแนนจาก High School แล้ว เรียกว่า GCA-General Cognitive Ability สำคัญกว่า GPA-Grade Point Average ฉะนั้นเราต้องสอนคนของเราให้มี GCA คือความสามารถในการรับรู้ให้มากๆ
...ขอแสดงความยินดีที่งานเยอะยิ่งๆ ขึ้นไปกับ อภิวัฒน์ ปุณโณปกรณ์ ผู้บริหารฝ่ายประชาสัมพันธ์ ธนาคารกรุงเทพ ได้รับเลือกให้ดำรงตำแหน่งประธานชมรมประชาสัมพันธ์สมาคมธนาคารไทยในปีนี้